A Csallóköznek 8 MKP-s képviselője lesz Nagyszombat megyében
	Az alábbiakban összeállítást közlünk a november 4-én megtartott megyei választások eredményeiről, arról, hogy régiónk képviselő-jelöltjei közül kik jutottak be Nagyszombat megye 40-tagú képviselő-testületébe.
Dunaszerdahely az 1. választókörzetbe tartozott, ahol a maximálisan megszerezhető képviselői mandátumok száma 8 volt. A szavazási eredmények hivatalos összesítése után kiderült, hogy mind a nyolc képviselői helyet a Magyar Közösség Pártjának képviselői szerezték meg. 
A következő képviselő-jelöltek szereztek mandátumot Nagyszombat megye önkormányzatában: Menyhárt József /10 949 szavazat /, Fenes Iván /8 836/, Hájos Zoltán /8 685/, Bacsó László /8 312/, Orosz Csaba /7 402/, Polák László /6 755/, Hervay Rozália /6 616/ és Soóky Marián /6 367/. Menyhárt József, Fenes Iván, Hájos Zoltán és Bacsó László eddig is tagjai voltak a megyei képviselő-testületnek, míg a további négy bejutó első ízben lesz megyei képviselő. 
Hogyan oszlottak meg Dunaszerdahelyen a megyei képviselő-jelöltekre leadott szavazatok? 
Dunaszerdahelyen a képviselő-jelöltek közül a leadott szavazatok alapján a következő jelöltek kapták a legtöbb szavazatot. Vastagon szedett betűkkel jelöljük azoknak a neveit, akik képviselői mandátumot szereztek. Az alábbi összesítésből kiderül az is, hogy Dunaszerdahelyről csak Hájos Zoltánnak sikerült képviselői mandátumot szereznie.  
1 Menyhárt József, MKP			2056 szavazat 
2 Hájos Zoltán, MKP				1820  
3 Zoltán Horváth, független			1354  
4 Fenes Iván, MKP				1341  
5 Bacsó László, MKP				1289  
6 Rigó Konrád, MOST – HÍD			1201  
7 Dakó Alexander, független			1077  
8 Csaba Orosz, MKP				1074  
9 Polák László, MKP				1027 
10 Hervay Rozália, MKP			1019  
11 Soóky Marian, MKP			 	 945 
12 Vangel František, MOST – HÍD	 	 870 
13 Földes Károly, független			 827 
14 Sebök Pavol, független			 657 
15 Sárközy Irén, MOST – HÍD			 592 
16 Berceli Ján,  OĽANO...			 521 
17 Horony Štefan, OĽANO...			 377 
18 Józan Horváth Gabriella, MOST – HÍD	 360 
19 Varga Albin, MOST - HÍD 			 343 
20 Klauková Renáta, OĽANO... 		 322